Bojxonadan  salkam 701 mln. so`mlik noqonuniy  tovarlarni  olib o`tishga uringanlar aniqlandi

Bu haqida Buxoro viloyati Bojxona boshqarmasi xabar berdi. Ma`lum bo`lishicha, kuni kecha “Olot” chegara bojxona posti xodimlari qo`shni davlatdan yurtimizga kirib kelgan yuk avtomashinasi belgilangan tartibda bojxona nazoratidan o`tkazishganida,bojxona ko`rigi davomida yuk kuzatuv hujjatlarida ko`rsatilmagan, qiymati salkam 439 mln. so`mlik, 29 o`rinda “metall iplar” tovarlarining borligi aniqlangan.
Yana bir holatda mazkur postga kirib kelgan yuk avtomashinasi “Inspeksion ko`rik majmuasi” orqali belgilangan tartibda bojxona nazoratidan o`tkazilgan vaqtda yuk kuzatuv hujjatlarida ko`rsatilmagan umumiy qiymati 262 mln. so`mlik jami 63 nomdagi 1161 dona avtoehtiyot qismlari borligi aniqlangan.
Hozirda mazkur holatlar yuzasidan bojxona organlari tomonidan surishtiruv haraktlari davom ettirilayotgani aytilmoqda.